বিধানসভা দখলে ‘দলিত কন্যা’ মায়াবতীর ভরসা ব্রাহ্মণরা

লখনউ: জাত বা ধর্মের নামে ভোট উত্তরপ্রদেশে (Uttar Pradesh)-র পুরনো প্রথা। মন্দির-মসজিদ নিয়ে অনেক রাজনীতি হয়েছে । অযোধ্যায় রাম মন্দির নির্মাণের কাজ শুরু হয়েছে। এই অবস্থায় আগামী বিধানসভা নির্বাচনে ব্রাহ্মণদের হাতিয়ার করতে চাইছেন বহুজন সমাজ পার্টি(BSP)-র নেত্রী মায়াবতী(Mayawati)।

উত্তরপ্রদেশের মুখ্যমন্ত্রী ছিলেন মায়াবতী। বিভিন্ন দলের সঙ্গে জোট গড়ে লড়াই করেছেন বিভিন্ন নির্বাচনে । শেষ কয়েকটি নির্বাচনের ফল হতাশ করেছে তাঁকে । এবার ঘুরে দাঁড়াতে মরিয়া ‘দলিত কন্যা’ মায়াবতী । ব্রাহ্মণদের সঙ্গে নিয়ে আগের থেকেও বেশি সংখ্যক আসন নিয়ে দেশের সব থেকে বড় রাজ্যের বিধানসভা দখলের ডাক দিয়েছেন তিনি।

আরও পড়ুন- পুজো কমিটিগুলোকে সাহায্য নাকি নির্বাচন বিধি ভঙ্গ! এমন অভিযোগে কমিশনে বিজেপি

চলতি সপ্তাহের মঙ্গলবার লখনউ শহরে এক ব্রাহ্মণ সম্মেলনের আয়োজন করে বিএসপি। সেখানে বক্তব্য পেশ করতে গিয়ে বিজেপিকে কড়া ভাষায় আক্রমণ করেন মায়াবতী । তিনি দাবি করেছেন, হিন্দুত্বের নামে রাজনীতি করলেও বিজেপির জমানায় ভাল নেই ব্রাহ্মণেরা । মায়াবতীর কথায়, “এ কথা মানতেই হবে যে বিএসপি জমানায় ব্রাহ্মণদের যা অবস্থা ছিল এখন বিজেপি জমানায় তা অনেকটাই খারাপ হয়ে গিয়েছে ।”

আরও পড়ুন- অর্জুন সিং -এর বাড়িতে বোমা, রাজ্যের আইনশৃঙ্খলা নিয়ে টুইটে তোপ রাজ্যপালের

সেই পুরনো সুদিন ফিরিয়ে আনতে ব্রাহ্মণদের একত্রিত হওয়ার ডাক দিয়েছেন মায়াবতী । যাতে বিএসপি শিবিরের সাফল্য আগের সব রেকর্ড ছাপিয়ে যায়। তাঁর মতে, “আমাদের আরও বেশি সংখ্যক ব্রাহ্মণ সম্প্রদায়ের মানুষকে একত্রিত করতে হবে। তাহলেই আগামী নির্বাচনে সংখ্যাগরিষ্ঠ সরকার গঠন সম্ভব হবে ২০০৭ সালের মতো।”